Page:Clydesdale wedding.pdf/2



Come in man an' tell us your crack,

I heard you was o'er at the weddin',

Why truly indeed I was that,

An' I lent them a hand at the beddin'.

It’s gudesake man how cam ye on,

For Patie's a comical body,

And mony a terrible day,

We had wi' him courting the howdy.

Come on, man quoth he. we did weel,

Ye ne'er saw the like o't I'm thinkin';

Wi' loupin and dancin' and singin,

An' fouth o' gude eatin' and drinkin’.

It's no like the weddings that's now,

Whar theres nought bu' leaf bread & some butter,

Wi' three cups o' ji blachblack [sic] o'

Sweeten'd up with a wee pickle sugar.

But there was plenty to eat,

Aye an kale ye might sup while your able,

Wi' a gude muckle fat Scottish haggis,

To grace the head of the table.

Besides there was mountains of beef,

An a heal bouk o' gude roasted mutton,

An' Patie cried, Sirs, will, ye eat,

An' Will worried just like a glutton.